EkBass/fiwiki-20250220-pages-articles huggingface dataset:
Russian Helicopters

Russian Helicopters () on vuonna 2007 perustettu, Moskovassa kotipaikkaansa pitävä venäläisten helikopterivalmistajien holdingyhtiö. Russian Helicopters suunnittelee ja valmistaa helikoptereita sekä sotilas- että siviilikäyttöön. Se on osakeyhtiömuotoinen (OAO) Oboronpromin tytäryhtiö, joka puolestaan on Venäjän federaation valtionkorporaatio Rostehin osa. Holdingyhtiö Russian Helicopters ilmoitti siihen kuuluvilla valmistajilla olevan noin 85 prosenttia Venäjän helikopterimarkkinoista ja noin 14 prosentin osuus maailmanlaajuisesti. Sotilaskoptereissa yhtiön maailmanlaajuinen markkinaosuus on tätä suurempi, yhtiön oman ilmoituksen mukaan se on valmistanut vuoteen 2014 mennessä 24 % maailman sotilaskoptereista. Noin 9 000 yhtiön valmistamaa helikopteria oli käytössä yhteensä 100 eri maassa. == Maailman 10. suurin aseidenviejä, tunnuslukuja == Vuonna 2012 yritys oli liikevaihdoltaan maailman 24. suurin asealan yritys ja Venäjän toiseksi suurin. Venäjän suurin asealan yritys oli tällöin ohjusvalmistaja Almaz-Antei. Tukholman kansainvälisen rauhantutkimusinstituutti SIPRI:n vuoden 2012 listalla Russian Helicopters (Vertoljoty Rossii) oli maailman 25. suurin asealan yritys, edellään venäläisyrityksistä Almaz-Anteyn ohella lentokoneteollisuuskonserni OAK (United Aircraft Corporation). Russian Helicoptersin vuoden 2012 liikevaihto oli 4,0365 miljardia USD. Sotilassektorin osuus tuotannosta oli tuona vuonna 86,4 % eli 3,4891 mrd USD. Tämän sektorin tuotanto kasvoi 31,9 prosenttia edellisvuoteen verrattuna. Sittemmin yhtiö kertoi kasvattaneensa liikevaihtoaan vuonna 2013 edelleen ja nousseensa maailman 10. suurimmaksi aseidenviejäyritykseksi. Russian Helicopters ilmoitti toimittaneensa asiakkailleen vuonna 2013 yhteensä 275 kopteria. Vuoden 2013 liikevaihto nousi noin 10 % edellisvuodesta 138,3 miljardiin Venäjän ruplaan. Liikevoitto (EBITDA) kasvoi 27 % yhteensä 26,3 miljardiin ruplaan. Tilikauden voitto kasvoi 1,3 % (9,5 mrd RUB:aan). Tilauskannan kerrottiin olleen vuoden 2014 alussa yhteensä 808 kopteria ja 401,2 miljardia ruplaa. Tämä tarkoitti esimerkiksi, että vuoden 2014 tuotantokapasiteetti oli myyty loppuun. Yhtiön pääjohtajana toimii Aleksander Mikhejev. Hänen astuessa tehtäväänsä uutisoitiin, että yhtiö tavoittelee vuoteen 2020 mennessä 470 kopterin vuosituotantoa ja 240 miljardin ruplan liikevaihtoa. ==Helikopterit== Russian Helicopters valmistaa seuraavia helikoptereita.http://www.russianhelicopters.aero/en/helicopters/ *Kamov Ka-27 *Kamov Ka-31 *Kamov Ka-226 *Kamov Ka-52 *Kamov Ka-62 *Mil Mi-8 *Mil Mi-24 *Mil Mi-26 *Mil Mi-28 *Mil Mi-38 *Mil Mi-54 *Mil Mi-171 *Mil Mi-34 *Kazan Ansat Kuva:Kamov Ka-52.jpg|Kamov Ka-52. Kuva:MAKS Airshow 2013 (Ramenskoye Airport, Russia) (519-10).jpg|Kamov Ka-60. Kuva:Ми-28НЭ на МАКС-2007 (01).jpg|Mil Mi-28. Kuva:Mil Mi-35M (54 yellow).jpg|Mil Mi-35M. Kuva:Kazan Air Enterprise Kazan Ansat.jpg|Kazan Ansat. ==Katso myös== *Mil *Kazan *Kamov *Rostvertol ==Lähteet== ==Aiheesta muualla== *Annual reports (russianhelicopters.aero) *Financial reports (russianhelicopters.aero) * Luokka:Helikopterivalmistajat Luokka:Venäläiset aseteollisuusyritykset Luokka:Rosteh Luokka:Venäläiset holdingyhtiöt
Sirsan piirikunta

Sirsan piirikunta (, ) on yksi Intian Haryanan osavaltion 21 piirikunnasta. Piirikunta rajautuu etelästä ja lännestä Rajasthaniin, pohjoisesta Punjabiin ja idästä Fatehabadin piirikuntaan. Piirikunnassa oli vuoden 2011 väestönlaskennassa 1 295 189 asukasta. == Lähteet == Luokka:Haryanan piirikunnat
Sonipatin piirikunta

Sonipatin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Jindin ja Panipatin piirikuntiin, idästä Uttar Pradeshiin ja etelästä Rohtakin piirikuntaan ja Delhiin. Piirikunnassa oli vuoden 2011 väestönlaskennassa 1 450 001 asukasta. == Lähteet == Luokka:Haryanan piirikunnat
Yamunanagarin piirikunta

Yamunanagarin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Himachal Pradeshiin, kaakosta Uttar Pradeshiin ja lännestä Ambalan ja Kurukshetran piirikuntiin. Piirikunnassa oli vuoden 2011 väestönlaskennassa 1 214 205 asukasta. == Lähteet == Luokka:Haryanan piirikunnat
Kamov Ka-60

Kamov Ka-60 Kasatka (, miekkavalas) on joulukuussa 1998 ensilentonsa tehnyt venäläinen helikopteri. Helikopteri tarkoitettiin korvaamaan Mil Mi-8 helikopteri. Kamov Ka-60 on tarkoitus suorittaa tiedustelulentoja, joukkojen kuljetusta, erikoisjoukkojen tehtäviä, radion häirintää sekä muuta kevyttä kuljetusta. Kamov Ka-60:sta on useita versioita. Siviilikäyttöön on suunnattu Kamov Ka-62, jossa on suurempi matkustamo ja Turbomécan Ardiden 3G moottorit. Länsimaiden markkinoille on suunnattu Ka-64 Sky Horse, jossa on General Electricin T700/CT7-2D1 moottorit ja viisilapainen pääroottori. Muita versioita ovat: *Ka-60U, koulutushelikopteri *Ka-60K, merivoimien käyttöön suunnattu helikopteri *Ka-60R. tiedusteluhelikopteri ==Käyttäjät ja tilaajat== *Venäjän ilmavoimat on tilannut 100 helikopteriahttp://warfare.be/?lang=&catid;=260&linkid;=1633http://www.flightglobal.com/airspace/media/reports_pdf/emptys/101015/world- air-forces-2013.pdf *Atlas Taxi Aereo on tilannut seitsemän helikopteriahttp://www.flightglobal.com/news/articles/brazils-atlas-taxi- aereo-becomes-first-export-customer-for-the-380291/ *Vertical de Aviación on tilannut viisi helikopteriahttp://www.flightglobal.com/news/articles/maks- russian-helicopters-grows-backlog-for-kamov-ka-62-389921/ == Tekniset tiedot== ==Lähteet== == Aiheesta muualla == * Tiedot KA-62 kahelicopter.com Luokka:Helikopterit Luokka:Sotilaskuljetushelikopterit Luokka:Kamovin ilma- alukset
Juri Trofimov

Juri Viktorovitš Trofimov (, s. 26. tammikuuta 1984 Igra, Udmurtia) on venäläinen maantiepyöräilijä, joka kilpaili aiemmin myös maastopyöräilyssä. Hän aloitti maantiepyöräilyn ammattilaisuransa Bbox Bouygues Télécom -joukkueessa 2008, edusti Katjuša-tallia 2011–2015, Tinkoffia 2016, Caja Rural - Seguros RGA -joukkuetta 2017 ja Radio Popular Boavistaa viimeisenä ammattilaisvuonnaan 2018. == Saavutuksia == Lähteet: Pro Cycling Stats, Cyclingbase, Cycling Archives === Maastopyöräily === ;2002 :Junioreiden EM- kilpailut, maastoajossa pronssia :Junioreiden MM-kilpailut, maastoajossa hopeaa ;2005 :Maastoajon Venäjän-mestaruus :Alle 23-v. EM-kilpailut, maastoajossa pronssia === Maantiepyöräily === ;2006 :Paris–Troyes, voitto ;2007 :Les 3 Jours de Vaucluse, 1. etapin voitto :Paris–Troyes, voitto :La Roue Tourangelle, voitto ;2008 :Etoile de Bessèges, kokonaiskilpailun ja 3. etapin voitto :Critérium du Dauphiné Libéré, 6. etapin voitto ;2009 :Baskimaan ympäriajo, 2. etapin voitto ;2013 :Italian ympäriajo, kokonaiskilpailussa 13:s ;2014 :Critérium du Dauphiné, 4. etapin voitto :Ranskan ympäriajo, kokonaiskilpailussa 14:s ;2015 :Italian ympäriajo, kokonaiskilpailussa kymmenes, 15. etapilla toinen :Maantieajon Venäjän-mestaruus ;2017 :Five Rings of Moscow, kokonaiskilpailun ja 1. etapin voitto == Lähteet == Luokka:Venäläiset maastopyöräilijät Luokka:Venäläiset maantiepyöräilijät Luokka:Vuonna 1984 syntyneet Luokka:Elävät henkilöt
Syväraumanlahti

Syväraumanlahti on noin kaksi kilometriä Rauman keskustan luoteispuolella sijaitseva merenlahti, jossa toimii yksi Suomen suurimmista pienvenesatamista. Lahti erottaa toisistaan Otanlahden ja Syvärauman kaupunginosat. Syväraumanlahden eteläpuolella sijaitsee Otalahden lisäksi virkistysalueena käytetty Fåfängan niemi, joka tunnetaan muun muassa Kiikartorni-nimisestä näkötornistaan. Syväraumanlahden pohjukkaa kutsutaan Kappelinsalmeksi. Syväraumanlahden venesatamassa on noin 1 500 venepaikkaa, joista osa on ilmaisia vierasvenepaikkoja. Satamaan johtaa pohjoisesta 2,0 metrin ja lännestä 1,2 metrin syvyinen väylä.Syväraumanlahti 1333 (Rauman satamat) Selkämeren kansallispuisto. Viitattu 1.8.2014. == Lähteet == Luokka:Suomen lahdet Luokka:Rauman luonto Luokka:Suomen venesatamat
Komppi (Rauma)

Komppi on asuinalue Raumalla, joka sijaitsee noin kaksi kilometriä kaupungin keskustan länsipuolella Rauman sataman ja entisen Hollmingin telakka-alueen keskellä. Komppi oli vielä 1940-luvulla saari, joka vähitellen jäi telakka- ja satama-alueen sisään, kun ympäröivät vesialueet täytettiin ja rakennettiin. Parisenkymmentä pientaloa käsittävän asuinalueen on suunnitellut ruotsalaissyntyinen arkkitehti Albert Richardtson. Asukkaita Kompissa on noin 50. == Historia == Komppi oli alun perin noin kolmen hehtaarin kokoinen pyöreä saari, joka sijaitsi Korkeakarin ja Petäjäksen saarten välissä. Sen eteläpuolella oli Kompin lahti, jonka takana puolestaan sijaitsi Rauman satama.Kompin lahti ilmasta Raumakuvasto. Viitattu 1.8.2014. Saaressa oli kaksi huvilaa, joista vanhempi oli rakennettu vuonna 1880. Viereisessä Korkeakarin saaressa aloitti vuonna 1920Villa Tallbo'n tarina Tallbo- ravintolat. Viitattu 1.8.2014. toimintansa ikkunalasitehdas, jonka työläisille päätettiin rakentaa oma asuinalue Kompin saareen.Kompin lahti Raumakuvasto. Viitattu 1.8.2014. Sen suunnittelusta vastasi Turussa vaikuttanut arkkitehti Albert Richardson ja asuinalue valmistui jo ennen lasitehtaan käynnistymistä vuonna 1919. Richardtson suunnitteli saarta kiertävän kehäkadun, jonka varrelle rakennettiin yhteensä 18 kahden perheen käyttöön tarkoitettua puurakenteista pientaloa. Niihin kuului lisäksi kahden talon yhteinen piharakennus, joka oli sijoitettu tonttien rajalle. Saarta kiertävän kehäkadun ulommaiset tontit rajoittuivat mereen ja niillä oli omat laiturit ja venepaikat. Kompin ja Korkeakarin saarten välille rakennettiin myös silta. Saarta ympäröivän vesialueen täyttö alkoi 1940–1950-lukujen vaihteessa, jolloin Kompin pohjoispuolella aloitti toimintansa Hollming Oy:n telakka. Myöhemmin täytettiin saaren eteläpuolinen Kompinlahti, jonka paikalla on nykyään muun muassa sataman portti sekä paikoitusaluetta, jonka läpi kulkee Hakunintie niminen katu. Alueen asukkaat kärsivät pitkään sataman rekkaliikenteen aiheuttamista meluhaitoista, jonka vuoksi 2000-luvun alussa tehty asemakaavamuutos vaati Rauman satamaa ympäröimään osan alueesta meluaidalla. Se valmistui lopulta vuonna 2007. == Lähteet == Luokka:Rauma Luokka:Suomen merialueiden saaret
Espen (kauppakeskus)

Espen (entiseltä nimeltään HS Center) on Vaasan ydinkeskustassa, Vaasan Alatorille rajoittuva kauppakeskus. Sen käyntiosoite on Hovioikeudenpuistikko 16. Kauppakeskuksessa toimii erilaisia muodin, pukeutumisen ja kauneusalan erikoisliikkeitä, kolme pankkia, kultasepänliike, kahvila sekä apteekki. Elokuvateatteri Bio Rex on osa Espeniä. Espenin omistaa Trevian Suomi Kiinteistöt, ennen 14. helmikuuta 2020 omistaja oli Harry Schaumans stiftelse. ==Lähteet== ==Aiheesta muualla== *Espenin kotisivut Luokka:Vaasan kauppa- ja ostoskeskukset Luokka:Keskusta (Vaasa)
Vaasan kauppatori

Vaasan kauppatori on Vaasan ydinkeskustassa sijaitseva tori. Kauppatorin reunoilla sijaitsevat muun muassa Kauppakeskus Rewell, Espen ja K-Citymarket. Kauppatorilla sijaitsee Suomen Vapaudenpatsas, joka on pystytetty vuonna 1938. Torin alla sijaitsee pysäköintilaitos ToriParkki, jossa on 841 pysäköintipaikkaa kahdessa kerroksessa. ==Lähteet== ==Aiheesta muualla== Luokka:Vaasan nähtävyydet Luokka:Keskusta (Vaasa) Luokka:Vaasan rakennukset ja rakennelmat Luokka:Suomen aukiot
Snowbird Airlines

Snowbird Airlines oli suomalainen startup-virtuaalilentoyhtiö. Yritys perustettiin vuonna 2013 Air Finlandin konkurssin jälkeen, ja osa työntekijöistä oli Air Finlandin ja Finnairin entisiä työntekijöitä. Yhtiön toimitusjohtajana toimi Marja Aalto.http://www.vantaansanomat.fi/artikkeli/216195-uusi-kotimainen- lentoyhtio-tulee-vantaalta Yhtiö suunnitteli aloittavansa laajan lentotoiminnan vuonna 2014 suomalaisilta maakuntakentiltä muun muassa Espanjaan, Turkkiin ja Keski-Eurooppaan ja sen tarkoituksena oli ostaa oma Airbus A320 -lentokone kunhan yhtiö saa lentotoiminta- ja liikenneluvan. Liiketoimintamallin yhtenä perustana oli venäläisten matkustajien kuljettaminen käyttämällä Lappeenrannan lentoasemaa. Lopulta yhtiö lensi ainoastaan 12 lentoa loka-marraskuussa 2014 Helsingistä Málagaan SmartLynx Airlinesin lentokoneilla. Yhtiö jäädytti toimintansa ja perui kaikki lentonsa joulukuun alussa 2014 huonoon taloustilanteeseen vedoten. Yhtiön lentotoiminta ei jatkunut tämän jälkeen. ==Laivasto== Snowbird Airlines suunnitteli käyttävänsä toimitusjohtajansa mukaan ensimmäisiin lentoihin toisten lentoyhtiöiden operoimia koneita. Yhtiön oli määrä vastaanottaa omaa kalustoa loppuvuodesta 2014, mutta järjestelyt eivät onnistuneet. A320-koneiden rinnalle oli suunnitelmissa myös hankkia pienempi 130–150-paikkainen kone.http://www.taloussanomat.fi/liikenne/2014/01/20/suomalainen-snowbird- aloittaa-kesalla-nyt-ei-rakenneta-halpalentoyhtiota/2014900/12 ==Lähteet== ==Aiheesta muualla== * Snowbird Airlinesin kotisivut arkistoituna Internet Archivessa * Snowbird Airlines aikoo rikkoa Seinäjoen lentokentän hiljaiselon Yle Uutiset. 25.7.2014. * Snowbirdin perustivat Air Finlandin ex-työntekijät Helsingin Sanomat. 23.9.2014. Luokka:Entiset suomalaiset lentoyhtiöt
Sommee

Sommee on Viipurin eteläpuolella sijaitsevan kyläalueen yhteisnimitys, jolla viitataan ainakin seuraaviin kyliin, kulmakuntiin ja paikkoihin: * Alasommee * Yläsommee * (Porlampi) * Sommeenjoki * Sommee (Rautatieasema)
Villié-Morgon

Villié-Morgon on kunta itäisessä Ranskassa Rhônen departementissa Rhône- Alpesin alueella. Kunta kuuluu Beaujolais-viinin tuotantoalueeseen. Tour de France 2014 ==Aiheesta muualla== ==Lähteet== Luokka:Rhônen kunnat
Mondo

Mondo voi tarkoittaa seuraavia: * Mondo, A-lehtien matkailulehti * Mondo, italialainen yritys, joka valmistaa muun muassa juoksuradan pinnotteita * Mondo Areena, urheilukenttä Lapinlahdella * Mondo-lasisarja, Iittalan lasitehtaan lasisarja * Yle Mondo, Yleisradion radiokanava * Mondo Minerals, Suomessa toimiva ylikansallinen talkkiin keskittynyt kaivosyhtiö * Mondo Mini Shows, internet-jakeluun keskittynyt mediatalo * mondo-dokumentti, seksiin, väkivaltaan ja šokeeraavaan sisältöön keskittyvä dokumenttielokuva * King Mondo, kuvitteellinen hahmo televisiosarjassa Power Rangers
Tetrametyylietyleenidiamiini

Tetrametyylietyleenidiamiini eli TMEDA (C6H16N2) on tertiäärisiin diamiineihin kuuluva orgaaninen yhdiste. Yhdistettä käytetään orgaanisissa synteeseissä emäksisenä katalyyttinä ja parantamaan monien organometalliyhdisteiden reaktiivisuutta. == Ominaisuudet == Huoneenlämpötilassa tetrametyylietyleenidiamiini on väritöntä nestettä. Yhdiste liukenee hyvin sekä veteen että useimpiin orgaanisiin liuottimiin. Vesiliuokset ovat heikosti emäksisiä. Tetrametyylietyleenidiamiini on Lewis-emäs, kaksihampainen ligandi ja kykenee kelatoimaan useita metalli-ioneja. Yhdistettä käytetään erityisesti koordinoimaan organolitiumyhdisteisiin, koska koordinoituminen vähentään organolitiumreagenssien taipumusta muodostaa aggregaatteja ja siten lisää niiden reaktiivisuutta. Richard K. Haynes, Simone C. Vonwiller & Matthew R. Luderer: N,N,N′,N′-Tetramethylethylenediamine, e-EROS Encyclopedia of Reagents for Organic Synthesis, John Wiley & Sons, New York, 2006. Teoksen verkkoversio Viitattu 1.8.2014 == Valmistus ja käyttö == Tetrametyylietyleenidiamiinia voidaan valmistaa metyloimalla etyleenidiamiinia. Sitä on saatavissa sekä vedettömänä että vesiliuoksena. Tetrametyleenidiamiinia käytetään orgaanisen kemian reaktioissa erityisesti, kun käytetään organolitiumyhdisteiden tapaisia organometallireagensseja ja epäorgaanisia suoloja. Yhdiste myös nopeuttaa aromaattisten yhdisteiden metallaatioita ja vaikuttaa reaktioiden stereokemiaan. Sitä käytetään myös emäksisenä katalyyttinä. Yhdistettä voi käyttää myös polymerointireaktioiden katalyyttinä polyakryyliamidien valmistuksessa ja siitä voidaan valmistaa myös muita yhdisteitä, joita käytetään muun muassa korroosionestoaineina ja tekstiilien valmistuksessa ja kvaternäärisiä ammoniumsuoloja. == Lähteet == == Aiheesta muualla == *ChemBlink: N,N,N',N'-Tetramethylethylenediamine Luokka:Amiinit
Odenas

Odenas on kunta itäisessä Ranskassa Rhônen departementissa Rhône-Alpesin alueella. Kunnan nähtävyys on linna Château de da Chaize. Linna on rakennettu vuonna 1674, ja se on nykyään suuri viinitila. Tour de France 2014 ==Aiheesta muualla== *Linnan sivut ==Lähteet== Luokka:Rhônen kunnat
Lozanne

Lozanne on kunta itäisessä Ranskassa Rhônen departementissa Rhône-Alpesin alueella. Tour de France 2014 ==Aiheesta muualla== ==Lähteet== Luokka:Rhônen kunnat
Saint-Symphorien-sur-Coise

Saint-Symphorien-sur-Coise on kunta itäisessä Ranskassa Rhônen departementissa Rhône-Alpesin alueella.Kunnan nähtävyys on 1400-luvulta peräisin oleva kirkko. Tour de France 2014 ==Tunnettuja kuntalaisia== *Antoine Pinay, Ranskan entisen pääministerin syntymäpaikka. ==Aiheesta muualla== ==Lähteet== Luokka:Rhônen kunnat
Porlampi (Viipuri)

Porlampi () on kylä Viipurin maalaiskunnassa kaupungin eteläpuolella, Neuvostoliitolle luovutetulla alueella. Kylässä oli vuonna 1930 kolme maatilaa joiden peltopinta-ala ylitti 25 ha; Kotipelto, Porlampi ja Sassi. Jatkosodassa 8. ja 14. divisioona saarsivat kiivaiden taisteluiden jälkeen 30. elokuuta 1941 mennessä Viipurista vetäytyneen venäläisen 43., 115. ja 123. divisioonan pääosat kylän maastoon, jossa niiden vastarinta murrettiin parin päivän kuluessa. == Katso myös == * Porlammen motti == Lähteet == ===Viitteet=== == Aiheesta muualla == Luokka: Viipurin maalaiskunnan kylät Luokka: Viipurin piiri (Leningradin alue)
Tattara

Tattara on Nakkilan kunnan alueella sijaitseva kylä. Se sijaitsee noin 4,5 kilometrin päässä kunnan keskustasta. Varhaisin tieto asutuksesta Tattaran alueella on vuodelta 1441. Siellä sijaitsee esimerkiksi Niilo J. Ranteen suunnittelema kaksikerroksinen, vuonna 1935 valmistunut kivikoulu ja osuusmeijeri jonka vanhimmat osat ovat valmistuneet vuonna 1905. ==Lähteet== ==Aiheesta muualla== * Luokka:Nakkilan kylät
Gerd

Gerd on Saksassa ja Alanko­maissa miehen, mutta pohjois­maissa naisen etunimi. Miehen nimenä se on lyhentymä nimestä Gerhard. Pohjoismaisena naisen nimenä se sitä vastoin johtuu muinaisskandinaavisesta sanasta garðr, joka merkitsee aitausta. Skandinaavisessa mytologiassa Gerd oli hedelmällisyyden jumalatar, Freyrin puoliso. Suomessa nimi Gerd on Digi- ja väestötietoviraston tietojen mukaan annettu vuoden 2019 loppuun mennessä noin 130 miehelle ja noin 470 naiselle. Gerdin nimipäivä on suomen­ruotsalainen kalenterin mukaan 1. elokuuta == Tunnettuja Gerdejä == === Naisia === * Gerd Brantenberg (s. 1941), norjalainen opettaja, feministi ja kirjailija * Gerd Hagman (1919–2011), ruotsalainen näyttelijä * Gerd Kristiansen (s. 1955), norjalainen ammattiyhdistysjohtaja * Gerd-Liv Valla (s. 1948), norjalainen ammattiyhdistysjohtaja, poliitikko ja ministeri === Miehiä === * Gerd Albrecht (1935–2014), saksalainen kapellimestari * Gerd Binnig (s. 1947), saksalainen fyysikko, Nobelin fysiikanpalkinnon saaja * Gerd Bonk (1951–2014), saksalainen painonnostaja * Gerd Dicke (s. 1928), saksalainen katolinen piispa * Gerd Faltings (s. 1954), saksalainen matemaatikko * Gerd Gigerenzer (s. 1947), saksalainen psykologi * Gerd Hessler (s. 1948), saksalainen maastohiihtäjä * Gerd Hornberger (1910–1988), saksalainen pikajuoksija * Gerd Kanter (s. 1979), virolainen kiekonheittäjä ja olympiavoittaja * Gerd Kühr (s. 1952), itävaltalainen säveltäjä ja kapellimestari * Gerd Müller (1945–2021), saksalainen jalkapalloilija * Gerd von Rundstedt (1875–1953), saksalainen sotamarsalkka * Gerd Siegmund (s. 1973), saksalainen mäkihyppääjä * Gerd Strantzen (1897–1958), saksalainen maahockeypelaaja * Gerd Truntschka (s. 1958), saksalainen jääkiekkoilija * Gerd Weber (s. 1956), saksalainen jalkapalloilija * Gerd Wessig (s. 1959), saksalainen korkeushyppääjä ja olympiavoittaja * Gerd Wiltfang (1946–1997), saksalainen kilparatsastaja ja olympiavoittaja == Lähteet == == Aiheesta muualla == Luokka:Etunimet
Yhdystie 6403

thumb|right|250px|Yhdystie 6403 Aurajoki Oy:n teollisuusraiteen tasoristeyksen kohdalla Lievestuoreella. Yhdystie 6403 on tie, joka kulkee Laukaan Lievestuoreelta Hankasalmen Niemisjärvelle. Tien pituus on 11 kilometriä. Niittyharjulta Laajalahdentien risteykseen tie kulkee nimellä Liepeentie. Sieltä tie kulkee Ketarakujalle asti nimellä Liepeentie (taajama). Tämän jälkeen tien nimi vaihtuu takaisin muotoon Liepeentie ja jatkuu sellaisena aina Hankasalmen rajalle asti. Tästä lopun matkaa tie kulkee nimellä Koulumäentie. ==Lähteet== Luokka:Laukaan liikenne Luokka:Hankasalmen liikenne 6403
Sekundäärilähde

Sekundäärilähde on alkuperäistutkimusta tai muita primäärilähdettä tai -lähteitä selostava tai tiivistävä sekä niihin viittaava tiedonlähde. Niiden sisältämä tieto on siis yleensä julkaistu ensin muualla. Sekundäärilähteitä ovat muun muassa tiedettä popularisoivat julkaisut sekä oppikirjat ja muut oppimateriaalit. Perinteiset tietosanakirjat ovat myös sekundäärilähteitä. Bibliografiat voidaan katsoa joko sekundääri- tai tertiäärilähteiksi. Tutkimuksen aiheesta riippuen sama aineisto voi kuitenkin olla joko primääri- tai sekundäärilähde. == Lähteet == Luokka:Tutkimuskirjallisuus Luokka:Tiedonhaku
Harry van Hoof

Harry van Hoof (16. maaliskuuta 1943 Hilversum – 1. kesäkuuta 2024) oli hollantilainen säveltäjä, kapellimestari ja musiikin sovittaja. Hän toimi Alankomaiden kapellimestarina Eurovision laulukilpailussa 15 kertaa, vuosina 1972–1979, 1986, 1988–1990 sekä 1992–1994. Näistä vuonna 1975 Alankomaat voitti kilpailun. ==Lähteet== Luokka:Alankomaalaiset kapellimestarit Luokka:Euroviisukapellimestarit Luokka:Vuonna 1943 syntyneet Luokka:Vuonna 2024 kuolleet
Merikylpylän puisto

thumb|Merikylpylän puisto ja Lauttasaaren uimaranta lännestä kuvattuna. thumb|Merikylpylän puisto Vattu­niemen länsi­rannalta katsottuna. Taustalla Lautta­saaren kirkon torni. thumb|Silja Linen "Liikuntalaiva" liuku­mäkineen Lautta­saaren uima­rannalla. thumb|Särkiniemen­tien ylittävä jalan­kulku­silta yhdistää Meri­kylpylän puiston Hevosen­kenkä­puistoon. Merikylpylän puisto () on puisto Helsingin Lautta­saaressa, Hevosen­kenkä­lahden rannalla, Myllykallion ja Vattuniemen osa-alueiden rajalla. == Uimaranta == Merikylpylän puistossa sijaitsee toinen Lauttasaaren kahdesta uima­rannasta. Viralliselta nimeltään uimaranta on Lautta­saaren uima­ranta, mutta se tunnetaan yleisesti myös nimellä Kasinonranta. Viimeksi mainittu nimi johtuu Lauttasaaren Kasino (Drumsö Kasino) -nimisestä puu­rakenteisesta kesä­ravintolasta, jonka Julius Tallberg rakennutti alueelle vuonna 1913, mutta joka paloi vuonna 1947. Lautta­saaren Kasinolla järjestettiin aikoinaan kesä­sunnun­taisin tansseja orkesterin tahdittamana. Nykyisin Kasinonranta on myös alueella kesäisin toimivan kahvilan nimenä. Uimaranta on hiekka­pohjainen ja varsin matala, ja se on varsinkin lapsi­perheiden suosiossa. Se oli 1900-luvun alkupuolella yksi Helsingin seudun suosituimmista uima­rannoista ja retkeily­kohteista. Vuosina 1913-1917 Helsingin viimeiset hevos­vetoiset raitio­vaunut liikennöivät Lautta­saaren lautta­laiturilta Kasinon­rannan ohi Kataja­harjuun. Uimarannan nykyinen puku­suoja­rakennus on Helvi Mether-Borgströmin suunnittelema ja valmistunut vuonna 1966. Hiekkarannalla on kentät rantalentopalloa ja rantakäsipalloa varten. Puistossa on lisäksi kaksi koripallokenttää.. == Nimen historia == Nimi Merikylpylän ­puisto vahvistettiin asema­kaavassa vuonna 1950. Aikaisemmin sen nimenä oli ollut vuodesta 1913 lähtien Badparken, joka vuonna 1932 suomennettiin Kylpy­puistoksi ja käsitti tuolloin myös nykyisen Hevosen­kenkä­puiston. Alueella kulkeneen kävelytien nimenä on ollut Promenaden vuodesta 1913, joka vuonna 1932 suomennettiin Kävely­tieksi. == Ulkoilualue ja lähiliikuntapaikka == Merikylpylän puistosta jatkuu saaren etelä­kärjessä olevalle ulkoilualueelle saakka rannassa kulkeva kapeahko, mutta katkeamaton puisto­alue. Lauttasaaren etelä­kärkeen johtavan Särki­niemen­tien ylittävä jalan­kulku­silta yhdistää Meri­kylpylän puiston Hevosen­kenkä­puistoon. Yhdessä nämä kaksi puistoa muodostavat Lauttasaaren lähi­liikunta­paikan, Nuori Suomi -puiston. == Lähteet == Luokka:Lauttasaari Luokka:Helsingin puistot Luokka:Suomen uimarannat
Mielenterveyslaki

Suomen mielenterveyslaki (, ) on säädetty muiden muassa mielenterveystyöstä sekä mielenterveyspalvelujen periaatteista ja järjestämisestä. Keskeinen osa mielenterveyslakia ovat tahdosta riippumatonta psykiatrista hoitoa koskevat kohdat.http://www.valvira.fi/ohjaus_ja_valvonta/terveydenhuolto/mielenterveys Määritelmiä: Mielenterveystyöllä tarkoitetaan yksilön psyykkisen hyvinvoinnin, toimintakyvyn ja persoonallisuuden kasvun edistämistä sekä mielisairauksien ja muiden mielenterveydenhäiriöiden ehkäisemistä, parantamista ja lievittämistä. (1 §) Mielenterveystyöhön kuuluvat mielisairauksia ja muita mielenterveydenhäiriöitä poteville henkilöille heidän lääketieteellisin perustein arvioitavan sairautensa tai häiriönsä vuoksi annettavat sosiaali- ja terveydenhuollon palvelut (mielenterveyspalvelut). (1 §) Mielenterveyslaissa esitetään tahdosta riippumattomaan hoitoon (ns. pakkohoitoon) määräämisen edellytykset (8 §). ==Lähteet== Luokka:Mielenterveys Luokka:Suomen laki
Saint-André

Saint-André eli Pyhä Andreas on usean paikan nimi: *Saint-André, kunta New Brunswickin provinssissa Kanadassa *Saint-André, kunta Quebecin provinssissa Kanadassa *Saint-André, kunta Haute-Garonnen departementissa Ranskassa *Saint- André, kunta Gersin departementissa Ranskassa *Saint-André, kunta Pyrénées- Orientalesin departementissa Ranskassa *Saint-André, kunta Savoien departementissa Ranskassa *Saint-André, kunta Tarnin departementissa Ranskassa *Saint-André, kunta Réunionilla *Saint-André-du-Bois, kunta Gironden departementissa Ranskassa *Saint-André-de-Cubzac, kunta Gironden departementissa Ranskassa *Saint-André-en-Morvan, kunta Nièvren departementissa Ranskassa *Saint-André-sur-Orne, kunta Calvadosin departementissa Ranskassa *Saint-André-de-la-Roche, kunta Alpes-Maritimesin departementissa Ranskassa *Saint-André-Treize-Voies, entinen kunta Vendéen departementissa Ranskassa, nykyisin osa Montréverdin kuntaa.
New Richmond

New Richmond on usean paikan nimi: *New Richmond, kunta Kanadan Quebecissä *New Richmond, pikkukaupunki Yhdysvaltojen Indianassa *New Richmond, kylä Yhdysvaltojen Ohiossa *New Richmond, kaupunki Yhdysvaltojen Wisconsinissa
Treptower Parkin neuvostomonumentti

Treptower Parkin neuvostomonumentti on suurin kolmesta Berliinissä sijaitsevasta muistomerkistä, jotka on pystytetty kaupungin toisen maailmansodan loppuvaiheessa vallanneiden puna-armeijan sotilaiden kunniaksi. Se sijaitsee Treptower Park -puistossa Alt-Treptowin kaupunginosassa kaupungin keskustan kaakkoispuolella. Kokonaisuus käsittää mausoleumin, kunniahautausmaan ja lukuisia veistoksia. Kyseessä on koko Saksan suurin neuvostosotilaiden hautausmaa. Mausoleumin katolle sijoitettu pääveistos esittää lasta käsivarsillaan kantavaa sotilasta, jonka toisessa kädessä oleva miekka on murskannut hakaristin.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 329. Tandem Verlag (h. f. ullmann) 2009. Alkuteos Kunst & Architektur Berlin. Alueelle johtaa portti puiston kahden puolen olevilta kaduilta, Puschkinalleelta ja Am Treptower Parkilta. Hautausmaan esipihalla on graniittisia veistoksia, jotka esittävät muun muassa valtavia lippuja. Muistomerkki kattaa 9,3 hehtaarin alueen, ja sinne on haudattu yli 7 000 puna-armeijan sotilasta.Sowjetisches Ehrenmal Treptower Park Berlin.de. Viitattu 1.8.2014. Saksan itäistä miehitysvyöhykettä hallinoinnut neuvostoliittolainen sotilashallinto julisti syksyllä 1946 kilpailun suuresta hautamuistomerkistä, jonka keskeisenä teemana olisi natsismista saavutettu voitto. Muistomerkin suunnittelivat lopulta yhdessä arkkitehti Jakov Belopolski, kuvanveistäjä Jevgeni Vutšetitš, taidemaalari Aleksandr Gorpenko ja insinööri Sarra Valerius. Muistomerkki rakennettiin vuosina 1947–1949 ja avattiin voitonpäivänä 8. toukokuuta 1949. ==Lähteet== ==Aiheesta muualla== Luokka:Berliinin muistomerkit
Treptower Park

Treptower Park on puisto Berliinin Alt-Treptowin kaupunginosassa keskustan kaakkoispuolella, Spreejoen länsirannalla. Se on suosittua ulkoilualuetta. Puiston pinta-ala on 88 hehtaaria. Sen suunnitteli Berliinin ensimmäinen kaupunginpuutarhuri Gustav Meyer ja se rakennettiin vuosina 1876–1888. Puistossa on nykyään Meyerin patsas. Puistossa on sekä nurmikkoaukeita että tiheää metsää. DDR:n aikana Spreejoen rantaan istutettiin ruusutarhoja. Puiston keskellä oli alkujaan suuri hippodromin muotoinen leikki- ja urheilukenttä, mutta sen päälle rakennettiin toisen maailmansodan jälkeen suuri puna-armeijan muistomerkki. Treptower Parkin alueella sijaitsee myös Archenholdin observatorio, jonka 21 metriä pitkä teleskooppi oli aikoinaan maailman pisin. Puistossa on myös suosittuja kahviloita ja ravintoloita, joista varsinkin ravintola Zenner on kuuluisa.Treptower park Berlin.de. Viitattu 1.8.2014. ==Lähteet== ==Aiheesta muualla== *Treptowerpark.de Luokka:Berliinin puistot
Alabama Slammer

Alabama Slammer on drinkki, joka on tehty Amarettosta, Southern Comfort -likööristä, sloe ginistä ja appelsiinimehusta sekä koristeena appelsiinisiivu. Tarjoillaan Collins-lasista. Kutsutaan myös nimellä Southern Slammer. Sanotaan, että amerikkalaisen jalkapallon pelinrakentaja, Brett Favre, teki drinkistä kuuluisan. Kuitenkin drinkki oli suosittu jo yliopistoissa Yhdysvalloissa 1980-luvulla. == Lähteet == Luokka:Drinkit
Airbus Helicopters H175

Airbus Helicopters H175 (aiemmin Eurocopter EC175, myös nimellä Avicopter AC352) on keskiraskas helikopteri, jota kehittää Airbus Helicopters ja AVIC. EC175 esiteltiin yleisölle Heli-Expossa Houstonissa vuonna 2008. Julkaisun aikana Eurocopter sai 111 osto-optiota 13 asiakkaalta. Toimitusten odotetaan alkavan loppuvuodesta 2014, vaikka niiden piti alkaa jo vuonna 2013. EC175 kehitetään siviilimarkkinoille. Pääasiallinen käyttökohde on öljynporauslauttojen tukeminen ja etsintätehtävä. ==Tekniset tiedot== ==Lähteet== Luokka:Helikopterit Luokka:Eurocopter
Katri Tuorila

Katri Johanna Tuorila (o.s. Mustola, s. 19. syyskuuta 1992 Ylivieska) on suomalainen pikajuoksija, joka edustaa Himangan Urheilijoita. Vuosina 2013–2020 hän edusti Kalajoen Junkkareita ja vuosina 2021–2024 Vasa Idrottssällskapia. Tuorilaa valmentaa hänen isänsä Tuomo Mustola. Tuorila voitti kultaa Kalevan kisoissa 2014 400 metrillä juostuaan oman ennätyksensä 53,20. Samalla hän alitti Zürichin EM-kilpailujen tulosrajan. Zürichissä hän karsiutui 400 metrin ja 4 × 400 metrin viestin alkuerissä. Oulun Kalevan kisoissa 2016 Tuorila voitti Suomen-mestaruuden ajalla 54,02 ja Seinäjoen Kalevan kisoissa 2017 ajalla 54,40. Samoissa kisoissa hän oli 200 metrillä pronssilla. Jyväskylän Kalevan kisoissa 2018 Tuorila juoksi 400 metrillä pronssille ajalla 54,49. Tuorilan ennätys 200 metrillä on 24,30 ja 400 metrillä 53,20. == Lähteet == Luokka:Suomalaiset pikajuoksijat Luokka:Vuonna 1992 syntyneet Luokka:Elävät henkilöt
Kruunuohdakkeet

Kruunuohdakkeet (Onopordum) on asterikasvien (Asteraceae) heimoon kuuluva kasvisuku. Sukuun kuuluu maailmanlaajuisesti noin 60 lajia. Lajimäärä vaihtelee eri lähteissä. Ohdakkeet (Cirsium) ja karhiaiset (Carduus) muistuttavat ulkonäöltään kruunuohdakkeita. == Lajeja == * Onopordum acanthium – okakruunuohdake eli kruunuohdake * Onopordum anatolicum – turkinkruunuohdake * Onopordum candidum – valkokruunuohdake * Onopordum carduelinum – tenteniguadankruunuohdake * Onopordum illyricum – illyriankruunuohdake * Onopordum micropterum – malagankruunuohdake * Onopordum tauricum – kriminkruunuohdake * Onopordum turcicum – kappadokiankruunuohdake == Lähteet == == Aiheesta muualla == * Finto, Kassu – Kasvien suomenkieliset nimet: Kruunuohdakkeet (Onopordum) * Suomen Lajitietokeskus: Kruunuohdakkeet – Onopordum * Funet: Kruunuohdakkeet (Onopordum) * United States Department of Agriculture (USDA): Onopordum * Flora of China: Onopordum Luokka:Asterikasvit
Abydosaurus

Abydosaurus oli dinosauruksiin kuulunut suku, joka eli varhaisella liitukaudella. Sukuun kuului yksi laji, A. mcintoshi. Se oli kasvinsyöjä. Abydosaurusten jäänteitä on löydetty Yhdysvalloista Utahissa sijaitsevasta vuoristosta. == Lähteet == == Aiheesta muualla == * http://dinosaurs.about.com/od/herbivorousdinosaurs/p/abydosaurus.htm * http://www.dinochecker.com/dinosaurs/ABYDOSAURUS Luokka:Sauropodit
Kurhot

Kurhot (Carlina) on asterikasvien heimoon kuuluva kasvisuku. Sukuun kuuluu maailmanlaajuisesti ainakin 20 lajia. Lajimäärä vaihtelee eri lähteissä. == Sukuun kuuluvia lajeja == * Akanttikurho (Carlina acanthifolia) * Hopeakurho (Carlina acaulis) * Huiskilokurho (Carlina corymbosa) * Ketokurho (Carlina vulgaris) ** Idänketokurho (Carlina vulgaris subsp. longifolia) tai idänkurho (Carlina biebersteinii) ** Lännenketokurho eli lännenkurho (Carlina vulgaris subsp. vulgaris) * Pajukurho (Carlina salicifolia) * Purppurakurho (Carlina gummifera) * Seittikurho (Carlina comosa) * Teidenkurho (Carlina xeranthemoides) * Tirajanankurho (Carlina canariensis) == Lähteet == == Aiheesta muualla == * Finto, Kassu – Kasvien suomenkieliset nimet: Kurhot (Carlina) * Suomen Lajitietokeskus: Kurhot – Carlina *Funet: Kurhot (Carlina) *Flora of China: Carlina *
Islannin kuningaskunta

Islannin kuningaskunta (isl: Konungsríkið Ísland; tansk: Kongeriget Island) oli perustuslaillinen monarkia Euroopassa. Se perustettiin 1. joulukuuta 1918, jolloin Islannin ja Tanskan välille luotiin personaaliunioni. Monarkia ja personaaliunioni lakkautettiin 17. kesäkuuta 1944, jolloin Islannista tuli pidetyn kansanäänestyksen jälkeen tasavalta. == Historia == Personaaliunionissa Islanti tunnustettiin täysin suvereeniksi valtioksi, jonka valtionpäämiehenä toimii Tanskan kuningas. Islannin pyynnöstä ulkopolitiikka ja puolustus oli jätetty Tanskan hallintaan. Islanti sai oman lipun ja vaakunan. Toisessa maailmansodassa Tanska joutui Saksan miehittämäksi. Tämän johdosta Islanti ilmoitti ottavansa ulkomaanpolitiikan ja puolustuksen omalle harteelleen. Islannin protestoinnista huolimatta Iso-Britannia kuitenkin miehitti maan sen strategisen sijainnin takia. Vuonna 1941 Islanti hyväksyi puolustussopimuksen Yhdysvaltain kanssa. Vuonna 1944 maasta tuli tasavalta maassa pidetyn kansanäänestyksen jälkeen. Kansanäänestyksessä aivan ylivoimainen enemmistö (noin 97 %) islantilaisista kannatti personaaliunionin kumoamista. Äänestysprosentti oli peräti yli 98 prosenttia. == Lähteet == Luokka:Euroopan entiset monarkiat Kuningaskunta Luokka:Personaaliunionit
Siniläätteet

Siniläätteet eli läätteet (Saussurea) on asterikasvien heimoon kuuluva kasvisuku. Sukuun kuuluu maailmanlaajuisesti ainakin 300 lajia. Suvun lajimäärä vaihtelee eri lähteissä. == Lajeja == * tunturilääte eli lääte (Saussurea alpina) * intianlääte (Saussurea costus) * huopalääte (Saussurea discolor) == Lähteet == == Aiheesta muualla == * Finto, Kassu – Kasvien suomenkieliset nimet: Läätteet (Saussurea) * Suomen Lajitietokeskus: Siniläätteet – Saussurea * Funet: Läätteet (Saussurea) * United States Department of Agriculture (USDA): Saussurea * Flora of China: Saussurea Luokka:Asterikasvit
Matthew Gibson

Lon Matthew Gibson (s. 2. lokakuuta 1984 Oklahoma City, Oklahoma) on yhdysvaltalais-suomalainen koripalloilija, pelipaikaltaan pelintekijä. Hän on pelannut useassa Euroopan maassa, muun muassa Suomen pääsarjaa Lappeenrannan NMKY:ssä, Kouvoissahttp://www.basket.fi/uutiset/kaikki_uutiset/?x122462=13683218 ja Korihaita. Gibson voitti Korisliigan riistokuninkuuden 2010 ja 2014.http://www.basket.fi/uutiset/kaikki_uutiset/korisliiga/?x122519=22916289 Tällä hetkellä Gibson pelaa I-divisioonassa pelaavassa LoKoKo Bisonsissa. Gibsonin isä pelasi koripalloa ammatikseen, ja Matthewkin aloitti lajin harrastamisen lapsena. Hän oli hyvä myös jalkapallossa, joka ei kuitenkaan tuolloin tarjonnut Yhdysvalloissa juuri menestysmahdollisuuksia. Tammikuussa 2010 Gibson antoi Korisliigan sarjaottelun yhteydessä positiivisen dopingnäytteen nandrolonista. Suomen Koripalloliitto langetti hänelle kahden vuoden toimintakiellon.http://www.iltasanomat.fi/koripallo/art-1288483733895.html Marraskuussa 2012 Gibson valittiin Korisliigan kuukauden pelaajaksi.http://www.basket.fi/uutiset/kaikki_uutiset/?x122462=15424572 Syksyllä 2013 Gibson pelasi Ranskan toiseksi korkeimmalla sarjatasolla. Tammikuussa 2014 hän palasi Suomeen, Kouvoihin.http://www.basket.fi/uutiset/kaikki_uutiset/korisliiga/?x122519=21214870 Kesällä 2014 hän teki pelaajasopimuksen unkarilaisen Kaposvári KKn kanssa.http://www.eurobasket.com/Hungary/basketball.asp?NewsID=370447 Joulukuussa hän palasi Kouvoihin.http://www.kouvot.fi/sitenews/view/-/nid/2012/ngid/2 Joulukuussa 2017 Gibson palasi viidennen kerran Suomeen ja Korisliigaan, tällä kertaa Korihaiden riveihin. Suomen, Ranskan ja Unkarin lisäksi Gibson on pelannut muun muassa Italiassa, Saksassa ja Sveitsissä. Gibson esiintyi Särren Leikkaa sukkaa -kappaleen musiikkivideolla yhdessä mm. Jamar Wilsonin kanssa.http://yle.fi/ylex/uutiset/ylexn_ensinaytossa_sarren_leikkaa_sukkaa__bongaa_musavideolta_tutut_naamat/3-7575244 Syksyllä 2019 Gibson sai Suomen kansalaisuuden. == Katso myös == * Luettelo 500 syöttöä saavuttaneista Korisliiga-pelaajista == Lähteet == * Matthew Gibson Suomen Koripalloliitto * Profiili eurobasket.com === Viitteet === Luokka:Yhdysvaltalaiset koripalloilijat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut koripalloilijat Luokka:Vuonna 1984 syntyneet Luokka:Elävät henkilöt
Dits et écrits

Dits et écrits on postuumisti julkaistu kokoomateos Michel Foucaultin artikkeleista ja haastatteluista. Teos ilmestyi alun perin neliosaisena vuonna 1994 ja kaksiosaisena laitoksena vuonna 2001. Suomeksi on julkaistu valikoima Parhaat vuonna 2014. == Lähteet == == Kirjallisuutta == * == Aiheesta muualla == * Harni, Esko: Valotuksia aikamme viitatuimman yhteiskuntatieteilijän ajatteluun . Kasvatus & aika 2/2014. Luokka:Kirjat filosofiasta Luokka:Ranskalaiset tietokirjat Luokka:Vuoden 1994 kirjat
Robert Arnold

Robert Arnold (s. 12. marraskuuta 1988 Lancaster, Kalifornia)http://espn.go.com/mens-college- basketball/player/_/id/41419/robert-arnold on yhdysvaltalainen koripalloilija, pelipaikaltaan laituri. Yliopistossa kaksi kautta pelannut Arnold siirtyi ammattilaiseksi Eurooppaan ja pelasi kaksi kautta itävaltalaisessa Allianz Swans Gmundenissa. Swansissa Arnold saavutti Itävallan cupin ja supercupin voitot sekä maan pääsarjan hopeaa. Itävallan jälkeen hän siirtyi Suomeen, Namika Lahden joukkueeseen.http://www.basket.fi/uutiset/kaikki_uutiset/korisliiga/?x122519=19164300 Seuraavaksi kaudeksi Arnold siirtyi Joensuun Katajaan.http://www.basket.fi/uutiset/?x22026=24781550 Kataja voitti seurahistoriansa ensimmäisen miesten Suomen mestaruuden, ja Arnold valittiin Korisliigan vuoden ulkomaalaisvahvistukseksi.http://www.basket.fi/uutiset/kaikki_uutiset/?x122462=31865886 Seuraavaksi kaudeksi Arnold siirtyi belgialaiseen Belfius Mons- Hainaut'hin.http://www.monshainaut.be/fr/mod/news-487-robert-arnold- signe-%C3%A0-belfius-mons-hainaut.html == Lähteet == * Robert Arnold Suomen Koripalloliitto * Profiili eurobasket.com === Viitteet === Luokka:Yhdysvaltalaiset koripalloilijat Luokka:Vuonna 1988 syntyneet Luokka:Elävät henkilöt
Tiibetiläinen keittiö

thumb|Tiibetiläisiä ruokalajeja: ylhäältä myötäpäivään tingmo-leipää, thenthuk-nuudelikeittoa, momoja keitossa sekä vihanneskastiketta. Tiibetiläinen keittiö on syntynyt Tiibetin korkeuksien ankarissa ilmasto- oloissa paikallisen uskonnon ja tapojen muovaamana. Koska kasviksia on vaikea viljellä, liha- ja maitoruoat ovat tärkeitä, etenkin jakki, nauta, lammas ja vuohi. Myös ohraa viljellään paljon. Kalaa tiibetiläiset eivät syö, vaikka maassa on kalaisia jokia ja järviä, sillä tiibetiläiset uskovat, että on parempi surmata harvoja isoja eläimiä kuin useita pieniä. Jotkut nuoret tiibetiläiset ovat kasvissyöjiä uskonnollisista syistä. Yleisimpiä tiibetiläisiä ruokia ovat: * tsampa, ohrajauhoista ja jakin voista tehty leivonnainen, jota voidaan syödä voi-teen tai liha- ja vihannesvellin kanssa * jakinliha, joko raakana, kuivattuna tai keitettynä ja maustettuna * nuudelit (thenthuk tai thukpa) vihannesten kera, kaupunkilaisten suosima aamiainen * maitotuotteet, kuten maitorahka, jogurtti, voi ja juusto * makkarat * momot eli liha- tai vihannesmykyt * ginseng-riisi, jossa on ginsengiä, riisiä, voi- teetä ja sokeria * pienet leivät, joita syödään kaikilla aterioilla * sienet * droma-juures, jota syödään riisin, sokerin ja voin kanssa Yleisimpiä juomia ovat keitetty tee, johon sekoitetaan kirkastettua voita ja suolaa, makea tee, johon sekoitetaan sokeria, sekä alkoholipitoinen ohraviini (chang). == Lähteet == == Aiheesta muualla == *
Pallo-ohdakkeet

Pallo-ohdakkeet (Echinops) on asterikasvien heimoon kuuluva kasvisuku. Sukuun kuuluu maailmanlaajuisesti noin 120 lajia. == Sukuun kuuluvia lajeja == * Balkaninpallo-ohdake eli harmaapallo-ohdake (Echinops exaltatus) * Galileanpallo-ohdake (Echinops adenocaulos) * Otapallo-ohdake eli siperianpallo-ohdake (Echinops ritro) ** Bulgarianotapallo-ohdake (Echinops ritro subsp. thracicus) ** Idänotapallo-ohdake (Echinops ritro subsp. meyeri) ** Kaakonotapallo-ohdake eli ukrainanpallo-ohdake (Echinops ritro subsp. ruthenicus, syn. Echinops ruthenicus) ** Kreikanotapallo-ohdake (Echinops ritro subsp. sartorianus) ** Siperianotapallo-ohdake (Echinops ritro subsp. ritro) ** Sisilianotapallo-ohdake (Echinops ritro subsp. siculus) * Sinipallo- ohdake (Echinops bannaticus) * Sukaspallo-ohdake (Echinops strigosus) * Turkestaninpallo-ohdake (Echinops tschimganicus) * Valkopallo-ohdake (Echinops sphaerocephalus) == Lähteet == == Aiheesta muualla == * Finto, Kassu – Kasvien suomenkieliset nimet: Pallo-ohdakkeet (Echinops) * Suomen Lajitietokeskus: Pallo-ohdakkeet – Echinops * Funet: Pallo-ohdakkeet (Echinops) * United States Department of Agriculture (USDA): Echinops * Flora of China: Echinops Luokka:Asterikasvit
Ariyalurin piirikunta

Ariyalurin piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Cuddaloren piirikuntaan, etelästä Thanjavurin piirikuntaan ja lännestä Perambalurin ja Tiruchirappallin piirikuntiin. Piirikunnassa oli vuoden 2011 väestönlaskennassa 754 894 asukasta. == Lähteet == Luokka:Tamil Nadun piirikunnat
Chennain piirikunta

Chennain piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Thiruvallurin piirikuntaan, etelästä Kancheepuramin piirikuntaan ja lännestä Bengalinlahteen. Piirikunnassa oli vuoden 2011 väestönlaskennassa 4 646 732 asukasta. == Lähteet == Luokka:Tamil Nadun piirikunnat
Coimbatoren piirikunta

Coimbatoren piirikunta () on yksi Intian Tamil Nadun osavaltion 32 piirikunnasta. Piirikunta rajautuu lännestä ja etelästä Keralaan, pohjoisesta Nilgirien ja Eroden piirikuntiin ja idästä Tiruppurin piirikuntaan. Piirikunnassa oli vuoden 2011 väestönlaskennassa 3 458 045 asukasta. == Lähteet == Luokka:Tamil Nadun piirikunnat
Cuddaloren piirikunta

Cuddaloren piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Viluppuramin piirikuntaan, idästä Bengalinlahteen ja etelästä Perambalurin, Ariyalurin ja Nagapattinamin piirikuntiin. Piirikunnassa oli vuoden 2011 väestönlaskennassa 2 605 914 asukasta. == Lähteet == Luokka:Tamil Nadun piirikunnat
Dharmapurin piirikunta

Dharmapurin piirikunta () on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Krishnagirin piirikuntaan, idästä Tiruvannamalain ja Viluppuramin piirikuntiin ja etelästä Salemin piirikuntaan. Piirikunnassa oli vuoden 2011 väestönlaskennassa 1 506 843 asukasta. == Lähteet == Luokka:Tamil Nadun piirikunnat
Malagaan

”Malagaan” on Jari Sillanpään kappale hänen syyskuussa 2014 julkaistulta Rakkaudella merkitty mies -nimiseltä studioalbumilta. Kappale julkaistiin albumin ensimmäisenä singlenä 13. kesäkuuta 2014. Kappaleen ovat säveltäneet ja sanoittaneet Mariska, Setä Tamu sekä Kuningasidea-yhtyeen laulusolistina tunnettu Väinöväinö. Kappaleen on tuottanut Leri Leskinen. Kappaleella kuullaan Sillanpään lisäksi myös DJPP:tä, joka esittää kappaleen rap-osuuden. Artisti on kertonut ettei voinut sietää kappaletta sen demovaiheessa ja ajatteli sen olevan liian banaali, mutta kuunneltuaan sitä muutaman päivän ajan se oli alkanut jo naurattaa häntä. Kappale menestyi listoilla poikkeuksellisen hyvin verrattuna artistin aiempiin alkuperäissinglejulkaisuihin. Se nousi parhaimmillaan kymmenenneksi soitetuimmaksi radiokappaleeksi elokuussa 2014. Viikolla 33/2014 ”Malagaan” oli 15. ostetuin kappale latauslistalla. == Kappaleet == # # # # == Listasijoitukset == Lista Paras sijoitus Suomen virallinen singlelista – Suomen virallinen latauslista 15 Radiolista 10 == Lähteet == Luokka:Vuoden 2014 kappaleet Luokka:Jari Sillanpään kappaleet
Sanni Suhonen

Sanni Suhonen (s. 30. toukokuuta 1969 Tampere) on suomalainen yleisurheilija, jonka päälajit olivat pituushyppy ja kolmiloikka. Hän edusti Mikkelin Kilpa- Veikkoja ja häntä valmensi Heikki Kyröläinen. Suhonen edusti Suomea aikuisten maaotteluissa vuosina 1985–1993. Hän voitti hallimaaottelun kolmiloikkakilpailun Tampereella maaliskuussa 1993 ennätyksellään 12,93. Ulkorataennätyksensä 13,18 hän loikki saman vuoden heinäkuussa Koskella. Pituushyppyennätyksensä 630 hän hyppäsi Mikkelissä kesäkuussa 1992. Hallissa hän hyppäsi parhaimmillaan 623 Tukholmassa helmikuussa 1990. Suhonen saavutti Kalevan kisoissa 1993 hopeaa sekä pituushypyssä että kolmiloikassa. Hän voitti sisäratojen Suomen-mestaruuden pituushypyssä Rovaniemellä 1985 tuloksella 603. Hän sai lisäksi hopeaa 1990 sekä pronssia 1989 ja 1993. Kolmiloikassa hän sijoittui SM-hallikilpailuissa kolmanneksi 1992 ja 1993. == Lähteet == Luokka:Suomalaiset pituushyppääjät Luokka:Suomalaiset kolmiloikkaajat Luokka:Vuonna 1969 syntyneet Luokka:Elävät henkilöt
Riitta Brännkärr

Riitta Teija Maarit Brännkärr (o.s. Salo, s. 19. helmikuuta 1963 Kaustinen) on suomalainen kiekonheittäjä, joka saavutti 1980-luvun lopulla kolme SM-hopeaa ja edusti Suomea maaotteluissa. Hän edusti kotimaassa Kaustisen Pohjan- Veikkoja ja häntä valmensivat Sakari Penttilä ja Pentti Kahma. Brännkärr edusti Suomea aikuisten maaotteluissa vuosina 1985–1989 ja sijoittui parhaimmillaan toiseksi Ruotsi-maaottelussa Tukholmassa 1989 ennätyksellään 52,86 m. Hän sai Kalevan kisoissa hopeaa 1987, 1988 ja 1989. Hän sijoittui Kalevan kisoissa neljänneksi vuosina 1985 ja 1986, viidenneksi vuonna 1984, kuudenneksi vuonna 1982, seitsemänneksi vuonna 1981 sekä kahdeksanneksi vuonna 1980. Hän voitti sisäratojen Suomen-mestaruuden Kuopiossa 1989 parhaalla hallituloksellaan 49,00 m. == Parhaat tulokset vuosittain == Vuosi Tulos (m) Paikka Päivä 1980 47,14 Kokkola 9.9. 1981 48,62 Kokkola 9.9. 1982 48,66 Kokkola 31.8. 1983 49,02 Veteli 1.9. 1984 51,54 Kokkola 12.6 1985 52,74 Kannus 7.7. 1986 50,02 Kälviä 1.6. 1987 52,46 Ylivieska 5.7. 1988 52,34 Kokkola 2.8. 1989 52,86 Tukholma 20.8. Lähde: Lähde: Lähde: Lähde: == Lähteet == Luokka:Suomalaiset kiekonheittäjät Luokka:Vuonna 1963 syntyneet Luokka:Elävät henkilöt